b'\n_START_ARTICLE_\nSofijos soboras (Trabzonas)\n_START_PARAGRAPH_\nSofijos soboras (gr. \xce\x91\xce\xb3\xce\xaf\xce\xb1 \xce\xa3\xce\xbf\xcf\x86\xce\xaf\xce\xb1 \xe2\x88\x92 Hagia Sophia, turk. Ayasofya) \xe2\x88\x92 Bizantijos laikais \xc5\xa0v. Sofijos soboras, v\xc4\x97liau \xe2\x88\x92 me\xc4\x8det\xc4\x97, o dabar \xe2\x88\x92 muziejus Trabzone, Turkija. XIII a. Sofijos soboras yra 3 km \xc4\xaf vakarus nuo Trabzono pilies liekan\xc5\xb3, ant Juodosios j\xc5\xabros kranto._NEWLINE_Sofijos soboras buvo pastatytas Trapezundo imperijos imperatoriaus Manuilo I apie 1250 m. \xe2\x80\x93 1260 m._NEWLINE_1461 m. spalio 26 d. Trabzon\xc4\x85 u\xc5\xbekariavus osman\xc5\xb3 sultonui Mehmedui II, soboras buvo perdarytas \xc4\xaf me\xc4\x8det\xc4\x99._NEWLINE_Pirmojo pasaulinio karo metu, Trabzon\xc4\x85 u\xc5\xbe\xc4\x97mus rus\xc5\xb3 armijai, soboras buvo naudojamas kaip ligonin\xc4\x97 ir sand\xc4\x97lis. Po karo v\xc4\x97l buvo naudojamas kaip me\xc4\x8det\xc4\x97. 1958 m. Edinburgo universiteto pastangomis, Sofijos soboras buvo restauruotas ir 1964 m. jame \xc4\xafrengtas muziejus._NEWLINE_Sofijos soboras \xe2\x80\x93 svarbus Bizantijos architekt\xc5\xabros paminklas su charakteringu centriniu kupolu ir keturiomis kolon\xc5\xb3 arkomis, kurios laiko kupol\xc4\x85 ir perdang\xc4\x85. Soboras buvo pastatytas pagal Konstantinopolio Sofijos sobor\xc4\x85, tik ma\xc5\xbeesnis. Trabzono soboras yra kry\xc5\xbeiaus formos: 22 m ilgio, 11,6 m plo\xc4\x8dio ir 11,6 m auk\xc5\xa1\xc4\x8dio. Vidaus ir i\xc5\xa1or\xc4\x97s sienas puo\xc5\xa1ia XIII a. pabaigos freskos, kuriose pavaizduotos Naujojo Testamento scenos. Soboro grindis puo\xc5\xa1ia \xc4\xafvairiaspalv\xc4\x97 marmurin\xc4\x97 mozaika._NEWLINE_24 m \xc4\xaf vakarus nuo soboro yra 1427 m. pastatytas 40 m auk\xc5\xa1\xc4\x8dio varpin\xc4\x97s bok\xc5\xa1tas.'